Diari Oficial de la Generalitat Valenciana


Sumari del DOGV 8496, del 28-02-2019 (2019/1909)

RESOLUCIÓ de 25 de febrer de 2019, de la Direcció General de Funció Pública, per la qual s'eleva a definitiva la llista provisional de persones admeses a les proves selectives d'accés a l'escala APF-01-01, subalterna, torn de persones amb diversitat funcional intel·lectual, convocatòria 33/16, corresponent a les ofertes d'ocupació pública de 2015 i 2016 per al personal de l'Administració de la Generalitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8496

Data del DOGV
:   28-02-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/1909


Data del document
:   25-02-2019

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 25 de febrer de 2019, de la Direcció General de Funció Pública, per la qual s'eleva a definitiva la llista provisional de persones admeses a les proves selectives d'accés a l'escala APF-01-01, subalterna, torn de persones amb diversitat funcional intel·lectual, convocatòria 33/16, corresponent a les ofertes d'ocupació pública de 2015 i 2016 per al personal de l'Administració de la Generalitat. [2019/1909]  
  
  
Per la Resolució d'11 de gener de 2019 (DOGV 8472, 25.01.2019), de la Direcció General de Funció Pública, es va publicar la llista provisional de persones admeses i excloses a les proves selectives d'accés al cos objecte d'aquesta resolució.  
D'acord amb l'article 15.2 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, vigent en iniciar-se el procés selectiu, i les bases 6.5 i 6.6 de l'Ordre 6/2018, de 4 d'abril, de la Conselleria de Justícia, Administració Pública, Reformes Democràtiques i Llibertats Públiques, que disposen que, transcorregut el termini de reclamacions i esmenes i vistes les mateixes, l'autoritat o òrgan convocant dictarà resolució que elevarà a definitiva la llista de persones admeses i excloses a la realització de les proves i s'establirà la data, lloc i hora de començament del primer exercici.  
  
De conformitat amb el que s'ha exposat resolc:  
  
Primer  
Elevar a definitiva la llista provisional de persones admeses a las proves selectives d'accés a l'escala APF-01-01, subalterna, torn de persones amb diversitat funcional intel·lectual, convocatòria 33/16, una vegada vistes les reclamacions i esmenats els defectes, quedant recollida en els següents annexos:  
Annex I: Persones admeses a les proves selectives.  
Annex II: Persones excloses de les proves selectives  
  
Segon  
Convocar les persones admeses, que figuren en l'annex I, a la realització de l'exercici, que tindrà lloc el pròxim dia 23 de març de 2019, a les 10.00 hores en l'edifici de Direcció, Administració i Docència, planta soterrani de l'Hospital La Fe, av. Fernando Abril Martorell, núm. 106, 46246 de València  
L'ordre de crida dels aspirants començarà amb la lletra B conforme el resultat del sorteig celebrat el dia 10 d'abril de 2017 (DOGV 8034, 08.05.2017).  
Les persones admeses hauran d'acreditar la seua personalitat mitjançant la presentació del DNI, del passaport o del permís de conduir en el moment de ser cridades a les aules on es realitze l'exercici corresponent a la present convocatòria, sense que per a aquest efecte siguen vàlides les fotocòpies compulsades d'aquests documents. Així mateix, hauran de portar l'exemplar per a la persona interessada de la sol·licitud d'admissió a les proves.  
D'acord amb el que es disposa en la base 8.2 de la convocatòria 33/16, les persones convocades perdran el seu dret quan es personen en els llocs de celebració una vegada iniciades les proves o per la inassistència a aquestes, tot i que es dega a causes justificades.  
  
La present resolució posa fi a la via administrativa i, contra aquesta, podrà interposar-se, postestativament, recurs de reposició en el termini d'un mes comptat des de l'endemà de la seua publicació en el Diari Oficial de la Generalitat Valenciana davant el mateix òrgan que ha dictat l'acte contra el qual es recorre, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques o, directament, recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació en el Diari Oficial de la Generalitat Valenciana conforme el que s'estableix en els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que les persones interessades puguen exercitar-ne, si escau, qualsevol altre que estimen procedent.  
  
València, 25 de febrer de 2019.- La directora general de Funció Pública: Eva María Coscollá Grau.